Britaniya Oliy sudi hukumatga Yevroittifoqdan chiqish masalasida parlament ma’qullashini olish majburiyatini yukladi

Buyuk Britaniya Oliy sudi hukumatga mamlakatning Yevropa Ittifoqidan chiqishi masalasida muzokaralarni boshlash uchun parlament ma’qullashini olish majburiyatini yukladi va uning bu boradagi apellyatsiyasini rad etdi, deb xabar beradi “TASS”.

Oliy sud qaroriga ko‘ra, hukumat Yevroittifoq to‘g‘risidagi Lissabon shartnomasining 50-moddasini ko‘rib chiqishni unga shunday vakolat beradigan parlament qarorisiz boshlay olmaydi.
Hukmni o‘qib eshittirgan sud raisi Devid Noybergerning ta’kidlashicha, hukumat xalqaro shartnomalardan chiqishi mumkin, biroq gap mamlakat qonunlarining o‘zgarishi haqida ketsa, parlament ma’qullashisiz buni amalga oshira olmaydi.
Sudning qarorini 11 nafar sudyadan  sakkiz nafari yoqladi, uch nafari esa qarshi chiqdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.